Αυτό το λήμμα αφορά τις αστικές συγκοινωνίες στο πολεοδομικό συγκρότημα της Αθήνας.  Για ευρύτερες μεταφορές στην Αθήνα, δείτε: Μεταφορές στην Αθήνα.  
Το λεκανοπέδιο της Αττικής, το πολεοδομικό συγκρότημα της Αθήνας από ψηλά (φωτογραφία δορυφόρου).
Το **σύστημα μέσων μαζικής μεταφοράς** του πολεοδομικού συγκροτήματος και της μητροπολιτικής περιοχής της Αθήνας, αποτελείται από σύστημα μητροπολιτικού σιδηρόδρομου (μετρό), τραμ, λεωφορεία και τρόλεϊ, ενώ ένα τμήμα του συγκοινωνιακού έργου καλύπτεται και από τον προαστιακό σιδηρόδρομο Αθήνας. Στις υπόλοιπες περιοχές του νομού Αττικής, το μεγαλύτερο μέρος του συγκοινωνιακού έργου καλύπτεται από υπεραστικά λεωφορεία (ΚΤΕΛ), ενώ το υπόλοιπο εξυπηρετείται από τον Προαστιακό Σιδηρόδρομο.

Την εποπτεία για την μητροπολιτική περιοχή της Αθήνας έχει ο Οργανισμός Αστικών Συγκοινωνιών Αθηνών (ΟΑΣΑ), με τις θυγατρικές αυτού, Οδικές Συγκοινωνίες (ΟΣΥ) ΑΕ και Σταθερές Συγκοινωνίες (ΣΤΑΣΥ) ΑΕ να έχουν την ευθύνη εκτέλεσης του συγκοινωνιακού έργου, ενώ υπάρχει συνεργασία και με την Hellenic Train (πρώην ΤΡΑΙΝΟΣΕ) ΑΕ, λόγω της ύπαρξης τμήματος του δικτύου αυτής (Προαστιακός Σιδηρόδρομος), εντός του αστικού ιστού της Αθήνας. Για το υπόλοιπο τμήμα του νομού, η εποπτεία του συγκοινωνιακού έργου είχε ανατεθεί στη Ρυθμιστική Αρχή Επιβατικών Μεταφορών και την ευθύνη εκτέλεσης έχει αναλάβει η ΚΤΕΛ Νομού Αττικής ΑΕ.

Συγκοινωνίες Αθηνών (ΟΑΣΑ)
--------------------------

Το ενιαίο εισιτήριο για τα μέσα συγκοινωνίας των Αθηνών
Ο **Οργανισμός Αστικών Συγκοινωνιών Αθηνών** είναι ο μεγαλύτερος φορέας συγκοινωνιακού έργου στην Ελλάδα, υπεύθυνος για τον έλεγχο και την λειτουργία των μέσων μαζικής μεταφοράς της Αθήνας, αλλά και της ευρύτερης μητροπολιτικής περιοχής αυτής.

Οι δύο θυγατρικές εταιρείες του οργανισμού (ΟΣΥ και ΣΤΑΣΥ) αναλαμβάνουν την διαχείριση των οδικών και σιδηροδρομικών μέσων που βρίσκονται υπό την εποπτεία του.

### Μετρό

Το **μετρό της Αθήνας** είναι το δίκτυο υπόγειου και επίγειου μητροπολιτικού σιδηροδρόμου της πόλης των Αθηνών, καθώς και την μητροπολιτική περιοχή της Αθήνας. Το μετρό της Αθήνας είναι -προς το παρόν- το μοναδικό δίκτυο μετρό στην Ελλάδα. Εξυπηρετεί το Πολεοδομικό συγκρότημα Αθηνών - Πειραιώς, το οποίο έχει πληθυσμό άνω των τριών εκατομμυρίων κατοίκων. Προσφέρει επίσης πρόσβαση στο Διεθνές Αεροδρόμιο Αθηνών «Ελευθέριος Βενιζέλος» που βρίσκεται στην ανατολική Αττική.

Το σύστημα του μετρό της Αθήνας αποτελείται από τρεις γραμμές:

| Γραμμή | Διαδρομή | Αριθμός  σταθμών | Διάρκεια  διαδρομής | Πρώτο τμήμα | Εγκαίνια   | Τελευταία επέκταση / σταθμός | Παράδοση τελευταίας  επέκτασης / σταθμού |
| --- | --- | --- | --- | --- | --- | --- | --- |
|  | Πειραιάς – Κηφισιά | 24 | 51 λεπτά | Πειραιάς – Θησείο | 1869 | Νερατζιώτισσα | 2004 |
|  | Ανθούπολη – Ελληνικό | 20 | 29 λεπτά | Σεπόλια – Σύνταγμα | 2000 | Άγιος Δημήτριος – Ελληνικό | 2013 |
|  | Δημοτικό Θέατρο – Αεροδρόμιο | 27 | 59 λεπτά | Σύνταγμα – Εθνική Άμυνα | Νίκαια – Δημοτικό Θέατρο | 2022 |

Το δίκτυο εκμεταλλεύεται η ΣΤΑ.ΣΥ. Α.Ε.

### Προαστιακός Σιδηρόδρομος

Ο **Προαστιακός σιδηρόδρομος της Αθήνας** αποτελεί μια υπηρεσία προαστιακού σιδηροδρόμου που εξυπηρετεί αστικά, προαστιακά και περιφερειακά κέντρα στην Αττική και τους όμορους νομούς.

Ο προαστιακός σιδηρόδρομος Αθήνας αποτελείται από τις παρακάτω διαδρομές:

| Γραμμή | Εγκαίνια | Διαδρομή | Μήκος (km) | Σταθμοί | Συχνότητα συρμών | Διάρκεια |
| --- | --- | --- | --- | --- | --- | --- |
| **Π1** | 2004 | Πειραιάς–Αθήνα–Αεροδρόμιο | 48,2 | 19 | 18 ανά ημέρα | 1 ώρα και 3 λεπτά |
| **Π2** | 2005 | Πειραιάς–Αθήνα–Κιάτο | 123,23 | 20 | 18 ανά ημέρα | 1 ώρα και 38 λεπτά |
| **Π3** | 2017 | Αθήνα–Οινόη–Χαλκίδα | 82,8 | 19 | 13 ανά ημέρα | 1 ώρα και 19 λεπτά |
| **Π4** | 2017 | Άνω Λιόσια–Μεταμόρφωση–Κορωπί–Αεροδρόμιο | 33,18 | 12 | 24 ανά ημέρα | 34 λεπτά |
| **Π5** | 2020 | Αίγιο–Κιάτο–Αθήνα/Αεροδρόμιο | 200,3 | 21 | 6 ανά ημέρα | 2 ώρες και 32 λεπτά |

Το δίκτυο εκμεταλλεύεται η Hellenic Train.

### Τραμ

Το τραμ συνδέει αφενός το κέντρο της Αθήνας (Σύνταγμα, Ζάππειο) με το παραλιακό μέτωπο, αφετέρου το κέντρο του Πειραιά με τα νοτιότερα προάστια (Γλυφάδα, Βούλα), μέσω της παραλιακής οδού. Η λειτουργία του ξεκίνησε στις 19 Ιουλίου του 2004, ενόψει των Ολυμπιακών Αγώνων της Αθήνας έναν μήνα μετά.

Το δίκτυο εκμεταλλεύεται η ΣΤΑ.ΣΥ. Α.Ε.

### Αστικά λεωφορεία / Τρόλεϊ

*Κυρίως άρθρο: Κατάλογος λεωφορειακών γραμμών στην Αθήνα*

Το δίκτυο των αστικών λεωφορείων καλύπτει το μεγαλύτερο μέρος του συγκοινωνιακού έργου στο Πολεοδομικό Συγκρότημα της Αθήνας. Με 280 γραμμές και 7.500 στάσεις, εξυπηρετούνται οι μετακινήσεις από τα προάστια προς το κέντρο της Αθήνας, μετακίνηση από και προς σταθμούς του μετρό, σύνδεση με τον Διεθνή Αερολιμένα Αθηνών καθώς και οι μετακινήσεις εντός μητροπολιτικής περιοχής αλλά εκτός του πολεοδομικού συγκροτήματος. Το δίκτυο εκμεταλλεύεται η Ο.ΣΥ. Α.Ε. Το 2024 αναμένεται να ολοκληρωθεί ο διαγωνισμός για την προμήθεια και συντήρηση (για 15 έτη) 400 νέων λεωφορείων (170 ηλεκτρικά, 180 φυσικού αερίου και 50 πετρελαίου) για την περιοχή της Αττικής.

### Σύστημα Συλλογής Κομίστρου

Από τον Νοέμβριο του 2017 (και δοκιμαστικά από τον Φεβρουάριο του ίδιου έτους) βρίσκεται σε ισχύ το νέο κλειστό σύστημα συλλογής κομίστρου με την επίσημη ονομασία *ΑΣΣΚ* (Αυτόματο Σύστημα Συλλογής Κομίστρου) και ευρύτερα γνωστό ως "Ηλεκτρονικό Εισιτήριο". Το νέο σύστημα αποτελείται από δύο μέσα κομίστρου: το χάρτινο εισιτήριο ATH.ENA Ticket και την πλαστική κάρτα ATH.ENA Card, η οποία διατίθεται ως ανώνυμη ή προσωποποιημένη. Το ΑΣΣΚ, ως κλειστό σύστημα, είναι επίσης εφοδιασμένο με πύλες εισόδου/εξόδου, οι οποίες είναι τοποθετημένες σε όλους τους σταθμούς μέσων σταθερής τροχιάς, εκτός του τραμ, που βρίσκονται στην εποπτεία του ΟΑΣΑ. Οι πύλες εισόδου/εξόδου χρειάζονται ανέπαφη επικύρωση από ένα από τα διαθέσιμα μέσα κομίστρου για να ανοίξουν, εφόσον αυτά είναι φορτισμένα με κάποιο ενεργό "προϊόν κομίστρου". Στο τραμ, τα λεωφορεία και τα τρόλεϊ, η ανέπαφη επικύρωση γίνεται σε επικυρωτικά μηχανήματα μπλε χρώματος εντός των οχημάτων.

Οι τιμές των προϊόντων κομίστρου παραμένουν οι ίδιες με αυτές του προηγούμενου συστήματος, με το βασικό εισιτήριο να κοστίζει 1,20€ (0,50€ για τους δικαιούχους μειωμένου κομίστρου) και να έχει διάρκεια 90 λεπτών, ενώ το μηνιαίο κόμιστρο κοστίζει 27€ (13,5€ για τους δικαιούχους μειωμένου κομίστρου) και έχει διάρκεια 30 ημερών από την πρώτη ανέπαφη επικύρωση, σε αντίθεση με το προηγούμενο σύστημα όπου το μηνιαίο κόμιστρο ίσχυε για τον τρέχοντα ημερολογιακό μήνα.

Υπεραστικές συγκοινωνίες
------------------------

Στις περιοχές της αττικής που δεν καλύπτονται από αστικά λεωφορεία, υπάρχουν υπεραστικά ιδιωτικά λεωφορεία τα οποία φτάνουν μέχρι το κέντρο της Αθήνας. Αρμοδιότητα έχουν τα Κοινά Ταμεία Εισπράξεων Λεωφορείων Νομού Αττικής (ΚΤΕΛ Αττικής).

Δημοτικές συγκοινωνίες
----------------------

* Η συγκοινωνία Αμαρουσίου κάνει δρομολόγια με λεωφορεία και συνδέει διάφορες περιοχές του Αμαρουσίου με το σταθμό Αμαρουσίου, καλύπτει κυρίων περιοχές που δεν καλύπτονται από τα υπόλοιπα αστικά λεωφορεία. Αρμοδιότητα έχει η επιχείρηση συγκοινωνίας του Δήμου.
* Στους υπόλοιπους δήμους, οι δημοτικές συγκοινωνίες υπάγονται στο τμήμα κίνησης του δήμου τους και είναι δωρεάν, χωρίς κόμιστρο. Mόνο μερικοί δήμοι στην Αττική παρέχουν δημοτική συγκοινωνία με τοπικά δρομολόγια.

Τουριστικές συγκοινωνίες
------------------------

Υπάρχουν διάφορες εταιρείες που έχουν άδεια για τουριστική συγκοινωνία στο κέντρο της Αθήνας. Τα λεωφορεία τους είναι διώροφα με ανοιχτή την οροφή, η συγκοινωνία είναι μόνο για τουριστικούς σκοπούς και το κόμιστρο είναι υψηλότερο από τις υπόλοιπες συγκοινωνίες.

Εσωτερικές συγκοινωνίες
-----------------------

Υπάρχουν διάφορα εσωτερικά λεωφορεία που συνδέουν διάφορες περιοχές μέσα σε έναν μεγάλο ιδιωτικό χώρο, όπως το λιμάνι του Πειραιά και το αεροδρόμιο Αθηνών, οι οποίες συνήθως δεν έχουν άδεια κυκλοφορίας για το δημόσιο οδικό δίκτυο.

Πινακίδες οδοσήμανσης
---------------------

Δείτε επίσης: Πινακίδες οδοσήμανσης στην Ελλάδα
Στην Αττική, ο ΟΑΣΑ και η ΟΣΥ (Και παλαιότερα η ΕΘΕΛ και τα ΗΛΠΑΠ), έχουν αναλάβει την τοποθέτηση πινακίδων απαγόρευσης στάθμευσης λόγω διέλευσης λεωφορείων/τρόλεϊ, πινακίδες καθοδήγησης λεωφορειακών γραμμών και σημάνσεις στάσεων. 

* Αριστερό βέλος - Πινακίδα καθοδήγησης λεωφορειακής γραμμής των Αθηνών (με παλαιό διάγραμμα και αρίθμηση γραμμής). Ενδεικτικά, αριστερή στροφή της παλαιάς λεωφορειακής γραμμής 702: ΟΜΟΝΟΙΑ - ΑΓ. ΒΑΣΙΛΕΙΟΣ (Περιστέρι), πριν μετατραπεί στην αντίστοιχη γραμμή-κορμό Β14.Αριστερό βέλος - Πινακίδα καθοδήγησης λεωφορειακής γραμμής των Αθηνών (με παλαιό διάγραμμα και αρίθμηση γραμμής). Ενδεικτικά, αριστερή στροφή της παλαιάς λεωφορειακής γραμμής 702: ΟΜΟΝΟΙΑ - ΑΓ. ΒΑΣΙΛΕΙΟΣ (Περιστέρι), πριν μετατραπεί στην αντίστοιχη γραμμή-κορμό Β14.
* Ευθεία μπροστά βέλος - Πινακίδα καθοδήγησης λεωφορειακής γραμμής του ΟΑΣΑ (με νέο διάγραμμα, χωρίς αρίθμηση γραμμής).Ευθεία μπροστά βέλος - Πινακίδα καθοδήγησης λεωφορειακής γραμμής του ΟΑΣΑ (με νέο διάγραμμα, χωρίς αρίθμηση γραμμής).
* Δεξιό βέλος - Πινακίδα καθοδήγησης λεωφορειακής γραμμής των Αθηνών (με νέο διάγραμμα και χωρίς αρίθμηση γραμμής).Δεξιό βέλος - Πινακίδα καθοδήγησης λεωφορειακής γραμμής των Αθηνών (με νέο διάγραμμα και χωρίς αρίθμηση γραμμής).
* "Μη σταθμεύετε. Διέλευση τρόλλεϊ". Παλαιά πινακίδα του ΗΛΠΑΠ, όπου τοποθετούνταν σε κλειστές στροφές ηλεκτροκίνητων λεωφορειακών γραμμών."Μη σταθμεύετε. Διέλευση τρόλλεϊ". Παλαιά πινακίδα του ΗΛΠΑΠ, όπου τοποθετούνταν σε κλειστές στροφές ηλεκτροκίνητων λεωφορειακών γραμμών.
* "Απαγορεύεται η στάθμευση. Διέλευση λεωφορείων". Πινακίδα του ΟΑΣΑ και της ΕΘΕΛ, όπου τοποθετούνταν κυρίως σε κλειστές στροφές λεωφορειακών γραμμών."Απαγορεύεται η στάθμευση. Διέλευση λεωφορείων". Πινακίδα του ΟΑΣΑ και της ΕΘΕΛ, όπου τοποθετούνταν κυρίως σε κλειστές στροφές λεωφορειακών γραμμών.
* "Διέλευση λεωφορείων. Παρανόμως σταθμευμένα οχήματα θα απομακρύνονται!". Νεότερη πινακίδα του ΟΑΣΑ, όπου τοποθετείται κυρίως σε κλειστές στροφές λεωφορειακών γραμμών."Διέλευση λεωφορείων. Παρανόμως σταθμευμένα οχήματα θα απομακρύνονται!". Νεότερη πινακίδα του ΟΑΣΑ, όπου τοποθετείται κυρίως σε κλειστές στροφές λεωφορειακών γραμμών.
* Παλιά πινακίδα στάσης ΟΑΣΑ-ΕΘΕΛ περίπου 1994-2005.Παλιά πινακίδα στάσης ΟΑΣΑ-ΕΘΕΛ περίπου 1994-2005.
* Πρόσφατη πινακίδα στάσης ΟΑΣΑ-ΕΘΕΛ περίπου 2005-2015.Πρόσφατη πινακίδα στάσης ΟΑΣΑ-ΕΘΕΛ περίπου 2005-2015.
* Πιο πρόσφατη πινακίδα στάσης ΟΑΣΑ-ΟΣΥ από το 2015 περίπου.Πιο πρόσφατη πινακίδα στάσης ΟΑΣΑ-ΟΣΥ από το 2015 περίπου.

Μέσα μεταφοράς σε εικόνες
-------------------------

* Παλιός Συρμός του Προαστιακού Σιδηρόδρομου Αθήνας.Παλιός Συρμός του Προαστιακού Σιδηρόδρομου Αθήνας.
* Συρμός 10ης παραλαβής του Μετρό Αθήνας.Συρμός 10ης παραλαβής του Μετρό Αθήνας.
* Τρόλεϊ στην Οδό Πατησίων.Τρόλεϊ στην Οδό Πατησίων.
* Λεωφορείο στη Βούλα.Λεωφορείο στη Βούλα.
* Συρμός 2ης γενιάς του Μετρό Αθήνας.Συρμός 2ης γενιάς του Μετρό Αθήνας.
* Δύο συρμοί «Sirio» του Τραμ Αθήνας στο Στάδιο Ειρήνης και Φιλίας.Δύο συρμοί «Sirio» του Τραμ Αθήνας στο Στάδιο Ειρήνης και Φιλίας.
* Σταθμός Μετρό Αθήνας (Γραμμή 3) - Χαλάνδρι.Σταθμός Μετρό Αθήνας (Γραμμή 3) - Χαλάνδρι.
* Τρόλεϊ στο κέντρο της Αθήνας.Τρόλεϊ στο κέντρο της Αθήνας.
* Συρμός 3ης γενιάς του Μετρό Αθήνας.Συρμός 3ης γενιάς του Μετρό Αθήνας.
* Συρμός «Sirio» του Τραμ Αθήνας στην Πλατεία Συντάγματος.Συρμός «Sirio» του Τραμ Αθήνας στην Πλατεία Συντάγματος.

Παραπομπές
----------

1. ↑   ν. 2175/1993
2. ↑  «ΠΑΡΑΡΤΗΜΑΤΑ: Δήλωση Δικτύου, Έκδοση: 2.1» (PDF). ΟΣΕ. 2021. Αρχειοθετήθηκε από το πρωτότυπο (PDF) στις 20 Ιανουαρίου 2021. Ανακτήθηκε στις 6 Σεπτεμβρίου 2020.
3. ↑  Εισιτήριο στην «ιστορία»: Από τη Βενετία... στην Αριζόνα με λεωφορείο
4. ↑  «Ξεκίνησε η προετοιμασία του διαγωνισμού για τα 750 αστικά λεωφορεία σε Αθήνα-Θεσσαλονίκη - ypodomes.com». *www.ypodomes.com*. Αρχειοθετήθηκε από το πρωτότυπο στις 2 Μαΐου 2019. Ανακτήθηκε στις 4 Φεβρουαρίου 2019.
5. ↑  «Δελτία Τύπου». *www.oasa.gr* (στα Αγγλικά). Αρχειοθετήθηκε από το πρωτότυπο στις 13 Μαΐου 2018. Ανακτήθηκε στις 27 Μαΐου 2018.
6. ↑  «Δελτία Τύπου». *www.oasa.gr* (στα Αγγλικά). Αρχειοθετήθηκε από το πρωτότυπο στις 28 Μαΐου 2018. Ανακτήθηκε στις 27 Μαΐου 2018.
7. ↑  «Κόμιστρα». *ATH.ENA Card*. ΟΑΣΑ. Ανακτήθηκε στις 27 Μαΐου 2018.

Εξωτερικοί σύνδεσμοι
--------------------

* Οργανισμός Αστικών Συγκοινωνιών Αθηνών (Ο.Α.Σ.Α)
* Οδικές Συγκοινωνίες Α.Ε. (Ο.Σ.Υ.)
* Σταθερές Συγκοινωνίες Α.Ε. (ΣΤΑ.ΣΥ.)
* Υπουργείο Υποδομών, Μεταφορών και Δικτύων
* Συγκοινωνίες Αθηνών (νέα ιστοσελίδα - υπό κατασκευή)
* Αττικό μετρό Α.Ε.
* Εύρεση διαδρομής με συνδυασμό των μέσων μαζικής μεταφοράς Αρχειοθετήθηκε 2012-01-12 στο Wayback Machine.
* Αρχείο Ιστορίας Αστικών Συγκοινωνιών Αθήνας


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Σύστημα Μέσων Μαζικής Μεταφοράς Αθηνών |
| --- |
|  |
|  Μετρό | 
* Πειραιάς – Κηφισιά
* Ανθούπολη – Ελληνικό
* Δημοτικό Θέατρο – Αεροδρόμιο
* Άλσος Βεΐκου – Γουδή
 |
|  |
|  Τραμ | 
* Σύνταγμα – Πικροδάφνη
* Ακτή Ποσειδώνος – Ασκληπιείο Βούλας
 |
|  |
|  Προαστιακός | 
* **Π1** Πειραιάς – Αεροδρόμιο
* **Π2** Πειραιάς – Κιάτο
* **Π3** Αθήνα – Χαλκίδα
* **Π4** Άνω Λιόσια – Αεροδρόμιο
* **Π5** Αίγιο – Αεροδρόμιο
 |
|  |
| Οδικές Συγκοινωνίες | 
* Λεωφορεία
* Τρόλεϊ (Γραμμές 1,2,3,4,5,6,10,11,12,14,15,16,17,18,19,20,21,24,25)
 |

 |